Ngingumuntu othile!

ngoba …

Ngingumntwana kaNkulunkulu

Yilowo nalowo okholwa ukuthi uJesu unguKristu uzelwe nguNkulunkulu, nalowo othanda ozeleyo uthanda naye ozelwe nguye.

1 kaJohane 5:1

Ngingophumelelayo!

Ngubani onqoba izwe, uma kungesiye okholwa ukuthi uJesu uyiNdodana kaNkulunkulu na?

1 kaJohane 5:5

Ngathengwa ngakhokhelwa nguKristu

Nithengiwe ngenani elikhulu; ningabi yizigqila zabantu.

1 kwabaseKorinte 7:23

Ngiyingxenye yomzimba kaKristu

Kepha nina ningumzimba kaKristu nezitho ngabanye.

1 kwabaseKorinte 12:27

Ngiyithempeli likaNkulunkulu

Anazi yini ukuthi niyithempeli likaNkulunkulu nokuthi uMoya kaNkulunkulu uhlala kini na?

1 kwabaseKorinte 3:16

Ngithethelelwe

“Ngakho-ke makwazeke kini madoda, bazalwane, ukuthi ngalowo kumenyezelwa kini ukuthethelelwa kwezono, nakukho konke ebeningenakulungisiswa kukho ngomthetho kaMose yilowo nalowo okholwayo uyakulungisiswa ngaye.”

IzEnzo 13:38-39

Ngikhululekile ekwahlulelweni

Kanjalo akusekho ukulahlwa kwabakuKristu Jesu.

KwabaseRoma 8:1

Ngikhululekile

“Uma nimi ezwini lami, ningabafundi bami isibili; niyakulazi iqiniso, neqiniso liyakunikhulula.”

UJohane 8:31b-32

Ngikhethiwe!

Sikwazi, bazalwane abathandiwe nguNkulunkulu, ukukhethwa kwenu.

1 kwabaseThesalonika 1:4

Ngiphephile kuNkulunkulu

Siyazi ukuthi yilowo nalowo ozelwe nguNkulunkulu akoni, ngokuba ozelwe nguNkulunkulu uyazigcina, nomubi akamthinti.

1 kaJohane 5:18

Nginokuphila okuphakade

Onayo iNdodana unokuphila; ongenayo iNdodana kaNkulunkulu akanakho ukuphila.

1 kaJohane 5:12

Konke kungenxa

“Ngokuba uNkulunkulu walithanda izwe kangaka, waze wanikela ngeNdodana yakhe ezelwe yodwa ukuba yilowo nalowo okholwa yiyo angabhubhi, kodwa abe nokuphila okuphakade.”

UJohane 3:16

Ithemba eliphilileyo

Makabongwe uNkulunkulu uYise weNkosi yethu uJesu Kristu owabuye wasizala kabusha ngokwesihawu sakhe esikhulu ukuba sibe nethemba eliphilileyo ngokuvuka kukaJesu Kristu kwabafileyo, sibe nefa elingapheliyo, nelingenasisihla, nelingabuniyo, eniligcinelwe ezulwini.

1 kaPetru 1:3-4

*Amavesi acashuniwe athathwe isiZulu 1959 (NO).

Ishicilelwe futhi yasakazwa yiNhlangano yeBhayibheli yaseNingizimu Afrika.

inhlangano yebhayibheli

yaseningizimu afrika

www.biblesociety.co.za

Bibles and audio Bibles are available on the BibleSA-app